Give Your Heart a Break

"Give Your Heart a Break" (בעברית: "תן ללב שלך מנוחה") הוא הסינגל השני והאחרון מתוך אלבום האולפן השלישי של זמר/ת הפופ האמריקאית דמי לובאטו, Unbroken. הסינגל יצא לאור דרך חברת הוליווד רקורדס ב-23 בינואר 2012, כחצי שנה לאחר יציאתו של הסינגל המוביל באלבום הנקרא "Skyscraper". השיר נכתב והופק בשיתוף פעולה של ג'וש אלכסנדר ובילי סטיינברג.

 הפקה 
הסינגל הוא בלדה דאנס-פופית קצבית, המשלבת בין פופ עכשווי לפופ של האסכולה הישנה משנות ה-80 ושנות ה-90. מבקרי המוזיקה טוענים, כי הכינור המתנגן בתחילת הסינגל מזכיר להם רבות את השיר 'Viva La Vida' של להקת קולדפליי, אולם בהמשך מתווסף אלמנט המקהלה, אשר מאחד כוחות עם תוף בועט וקצבי ולוקח את השיר למקום אחר. מבחינת המילים, השיר מדבר על הרצון 'להרוויח' או 'לזכות' באהוב שלך בחזרה, זאת לאחר מערכת יחסים קודמת ממנה הוא נפגע, ובעקבותיה הוא מפחד להתחייב מחדש.

Give Your Heart a Break קיבל ביקורות חיוביות ואף תשבחות רבות ממבקרי המוזיקה, בעיקר בהתייחסם להפקה וליכולות הווקאליות של לובאטו. זאת ועוד, יש האומרים שהשיר הוא החותם שלובאטו משאיר/ה לאמנים אחרים באותו התחום, אולם במהלך תהליך זה מרחיקה עצמה מהם כאשר היא הופכת לישות סולו עצמאית. סם לנסקי, כתב מוזיקת פופ של אתר MTV, ציין כי הדרך בה הקול של לובאטו נשבר כאשר היא מבטאת את המילה "in" בזמן 2:49 בשיר, מהווה לדעתו "אולי את הרגע הכי מוצלח השנה של מוזיקת הפופ", וגם ש"הרגע הזה מסכם את כל מה שמשכנע אותך לגבי לובאטו כזמרת; על אף שהיא שרה שירי פופ מופקים היטב הישר מקדרת הסופר יוצרי-להיטים, קיימת פגיעות אישית מאוד שעומדת בבסיס האמנותיות שלה". מיקום השיא אליו הגיע הסינגל במצעד היוקרתי בילבורד הוט 100 הוא המקום ה-16, ובמצעד אחר של בילבורד הנקרא בילבורד מוזיקת פופ, כבש הסינגל לא פחות ולא יותר את המקום הראשון. הסינגל נחל הצלחה גם מחוץ לארצות הברית כאשר הגיע למקום ה-9 במיקום השיא שלו במצעד המקומי בניו זילנד, זכה בתואר סינגל זהב ויצר, בפעם הראשונה במדינה זו, מצב בו שני סינגלים של לובאטו נמצאים בטופ 10.

עד ה-24 באפריל 2014, הסינגל הגיע למעמד של סינגל מולטי פלטינה משולשת בארצות הברית, ונכון ל-12 באוקטובר 2014, השיר מכר יותר מכ-2,100,000 עותקים, מה שעדיין גורם לו להחזיק בתואר הסינגל הנמכר ביותר של לובאטו בכל הזמנים.

 וידאו קליפ 
צילום מסך מתוך הווידאו-קליפ|ממוזער|319x319px
לשיר יצאו שני ווידאו קליפים, כאשר אחד מלווה במילות השיר והשני הוא הווידאו קליפ הרשמי. הווידאו קליפ עם מילות השיר התפרסם בחשבון הרשמי של לובאטו באתר יוטיוב ב-23 בדצמבר 2011, ובחשבון ה-Vevo שלה ב-20 במרץ 2012. בווידאו, לובאטו נראית ישובה על נדנדה מעץ הממוקמת מול מפל מים קטן וליד בור אש, כאשר היא כותבת בתוך ספר זיכרונות את מחשבותיה, שהן למעשה מילות השיר שמופיעות בכתב ידה.

ב-23 במרץ 2012 התפרסם גריין (=טיזר), קטע קצר מהווידאו שנועד לעורר את סקרנותם של המעריצים ומבקרי המוזיקה, של הווידאו קליפ הרשמי בחשבון הרשמי של הזמרת באתר יוטיוב, וחמישה ימים לאחר מכן התפרסם דרך אותו החשבון טיזר נוסף. ב-30 במרץ התפרסם הטיזר האחרון, הפעם דרך חשבון ה-Vevo הרשמי שלה.

ב-2 באפריל 2012, כחודש לאחר מכן שודר הווידאו קליפ בהופעת בכורה בחדשות ב, והתפרסם באותו היום גם באתר יוטיוב. הווידאו קליפ נעשה בבימויו של ג'סטין פרנסיס. יומיים אחר כך, ב-4 באפריל התפרסם בנוסף ווידאו מאחורי הקלעים של עשיית הסרטון. הווידאו מראה את לובאטו מתנצחת עם החבר שלה (המגולם על ידי אלכס בצ'ט) בטלפון, תוך שמוצגים זיכרונות מרגעים אינטימיים וחוויות של הזוג ביחד לאורך כל הווידאו, כמו צביעה משותפת של הבית שהופכת להשתובבות. לאחר השיחה, שמסתיימת בריב גדול, מראים פעולות של לובאטו ובן הזוג, כל אחד בביתו בנפרד, שמעידות על כך ששניהם מדוכאים מהריב. בהמשך נראית לובאטו יוצאת מביתה לאחר שעולה במוחה רעיון. לבסוף מנסה לובאטו להתפייס עם החבר בדרך יצירתית.

לובאטו מספרת על השיר ומסבירה את תוכן הווידאו כאשר היא מציינת ש"זה שיר על להראות למישהו שאתה אוהב שאתה האחד בשבילו, מול הפנים שלו. השיר הוא על אמונה. בווידאו קליפ החדש, אני בעיקרון מנסה לשכנע בחור שלא שברתי לו את הלב, ואנחנו מתחילים לריב ואני מנסה לזכות בו שוב, אז אני מכינה משהו מיוחד עבורו בסוף השיר", ועל העבודה המשותפת עם השחקן אלכס בצ'ט, אותו פגשה רק על הסט עצמו דקות לפני הצילומים, היא מספרת כי "זה די משעשע. למרות, שזה חלק מהעבודה. אתה רק מנסה לצלוח את זה, אבל זה די מביך בהתחלה כשאתה צריך לשחק כאילו אתה זוג עם מישהו שאתה לא מכיר. הוא היה מאוד מתוק, מאוד מתוק ומאוד חמוד".

 מיקומי שיא 

 מועמדויות ופרסים 
 שנה  טקס  קטגוריה  מועמדות  הערות2012 פרסי בחירת הנוער  שיר הקיץ של השנה Give Your Heart a Break   שיר אהבה נבחר  Fanta Irresistible Awards  השיר הכי ממכר בתור רינגטון   Teen Icon Awards  השיר הכי אייקוני   Fuse Awards  ווידאו קליפ של השנה   2013  Special Awards (הוליווד רקורדס)  השיר הכי מושמע באמריקה  

 רשימות כל הזמנים 
ארגוןרשימהמיקוםמקורבילבורד500 שירי הפופ של כל הזמנים495

 הופעות חיות 
 ספיישל ערב השנה החדשה בערוץ MTV, כיכר טיימס, ניו יורק. מנחת האירוע יחד עם טיילר פוסי (ב-31 בדצמבר 2011)
 טקס פרסי בחירת הקהל, שם זכתה גם בפרס אמן הפופ הטוב ביותר (ב-11 בינואר 2012)
 בתוכנית The Today Show (ב-6 במרץ 2012)
 בתוכנית אמריקן איידול, עונה 11 (ב-15 במרץ 2012)
 בתוכנית Good Morning America, כחלק מסדרת הופעות קיץ לטובת התוכנית (6 ביולי 2012)
 טקס פרסי הווידאו-קליפים של MTV, בקדם תוכנית (6 בספטמבר 2012)
 בתוכנית האירוח Katie (ב-25 בספטמבר 2012)
 בהופעה VH1 Divas של VH1 (ב-16 בדצמבר 2012)
 בתוכנית אקס פקטור בגרסתה האמריקאית, בפרק הגמר של העונה השנייה יחד עם Fifth Harmony (ב-19 בדצמבר 2012)

 קישורים חיצוניים 


 Demi Lovato, ‘Unbroken’ – Album Review, באתר Pop Crush, פורסם ב-21 בספטמבר 2011 

 הערות שוליים 

קטגוריה:שירי דמי לובאטו
קטגוריה:שירים באנגלית
קטגוריה:שירים שנכתבו על ידי בילי סטיינברג
קטגוריה:שירי לפידים
קטגוריה:שירים על שיחות טלפון
קטגוריה:סינגלים בהוצאת הוליווד רקורדס